El nou mercat de Port Saplaya obri omplint la zona de roba, olives, fruita, plantes i molt més
29 de juliol de 2024

Gran èxit en el primer dia del nou mercat ambulant de Port Saplaya. Llocs amb roba (samarretes, camises, bruses, pantalons, sabatilles, bosses, barrets, etc.), art (quadres) i decoració, fruita i verdura, maletes, olives, plantes i molt més han creat una nova zona comercial en aquest nucli tradicional, baix l'organització de la regidoria de Comerç de Conxa Villena.

Al gran inici del seu primer dissabte van acudir l'alcalde d'Alboraia, Miguel Chavarría, la citada regidora i membres de l'Equip de Govern, els qui van fer un volt per a comprovar el resultat de l'esforç, anotar millores i suggeriments i veure la reacció del veïnat. Habitants de Port Saplaya i visitants podran baixar a realitzar les seues compres cada dissabte de l'any al matí, de 08.00 a 14.00h, en el Passeig Marítim de Port Saplaya nord, a l'altura de la Plaça de la Senyoria (Passeig Regatista Lluís Saiz Díaz).